CELEX: 32017D0974
Language: et
Date: 2017-06-08 00:00:00
Title: Nõukogu otsus (ÜVJP) 2017/974, 8. juuni 2017, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid

9.6.2017   
            
            
               ET
            
            
               Euroopa Liidu Teataja
            
            
               L 146/143
            
         NÕUKOGU OTSUS (ÜVJP) 2017/974,
   8. juuni 2017,
   millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 26. juulil 2010 vastu otsuse 2010/413/ÜVJP (1).
            
         
               (2)
            
            
               Otsuses 2010/413/ÜVJP sätestatakse muu hulgas loa andmise kord, mille alusel vaadatakse läbi Iraanile tehtavad tuumaenergiaalased üleandmised või Iraaniga läbiviidavad tuumaenergiaalased tegevused, mis ei ole hõlmatud ÜRO Julgeolekunõukogu resolutsiooniga 2231 (2015), ning mille alusel tehakse nende suhtes otsus täielikus kooskõlas ühise laiaulatusliku tegevuskavaga.
            
         
               (3)
            
            
               Nõukogu on seisukohal, et loa andmise korra tingimusi tuleks muuta, et tagada kontrollide järjekindel kohaldamine kogu liidus.
            
         
               (4)
            
            
               Käesoleva otsusega ette nähtud meetmete rakendamiseks on vaja täiendavaid liidu meetmeid.
            
         
               (5)
            
            
               Otsust 2010/413/ÜVJP tuleks seepärast vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2010/413/ÜVJP muudetakse järgmiselt.
   
               1)
            
            
               Artikli 26c lõige 7 asendatakse järgmisega:
               „7.   Liikmesriikide kodanike poolt või liikmesriikide lipu all sõitvaid laevu või õhusõidukeid kasutades lõikes 1 osutatud esemete, materjalide, seadmete, kaupade ja tehnoloogia hankimiseks Iraanist tuleb olenemata sellest, kas need on pärit Iraani territooriumilt või mitte, teatada ühiskomisjonile.“
            
         
               2)
            
            
               Artiklit 26d muudetakse järgmiselt:
               
                           a)
                        
                        
                           lõige 3 asendatakse järgmisega:
                           „3.   Lõigetes 1 ja 2 osutatud tegevustes osalevad liikmesriigid tagavad, et nad on saanud teavet kõigi tarnitud esemete lõppkasutuse ja lõppkasutuse asukoha kohta.“
                        
                     
                           b)
                        
                        
                           lõike 5 punkt f asendatakse järgmisega:
                           
                                       „f)
                                    
                                    
                                       nad on saanud teavet kõigi tarnitud esemete lõppkasutuse ja lõppkasutuse asukoha kohta.“
                                    
                                 
                     
         Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Luxembourg, 8. juuni 2017
      
         
            Nõukogu nimel
         
         
            eesistuja
         
         U. REINSALU
      
   
   
      (1)  Nõukogu 26. juuli 2010. aasta otsus 2010/413/ÜVJP, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP (ELT L 195, 27.7.2010, lk 39).